Folketing
2009-01-27

Jeg vil da gerne takke Dansk Folkepartis ordfører for den pæne omtale, når man har lavet noget godt. Det er da også rimeligt, men er der nogle, vi skal dele æren med, så gør vi det gerne. Normalt er det sådan, at hvis man kopierer noget fra andre, er der copyright på, og så skal man betale en afgift. Derfor synes jeg, at hr. Bent Bøgsted skylder en omgang, og jeg synes også, at han skulle få regeringen til at betale den omgang. Vi kunne være enige om det, for de meldinger, man afgiver her ved førstebehandlingen, er, at man gerne vil være med til at se, om man kan finde nogle administrative lettelser og nogle besparelser for erhvervslivet, men at det ikke på samme tid må føre til, at vi forringer forholdene for ganske almindelige lønmodtagere. Det var vi sådan set enige om. Det kunne ministeren jo godt have set forinden.